สังคมข่าวหุ้น
* ดัชนีหุ้นไทยปิดตลาด 1,591.29 จุด ลดลง 4.04 จุด มูลค่าการซื้อขาย 27,662 ล้านบาท วันนี้จับตาเม็ดเงินจาก LTF-RMF จะมีหรือไม่..!? ส่วน Window Dressing ท่าทางลุ้นไม่ขึ้น ประเมินแนวรับ-แนวต้านในกรอบระดับ 1,585-1,600 จุด
24 ธ.ค. 2561

เล็กเซียวหงส์
* ดัชนีหุ้นไทยปิดตลาด 1,591.29 จุด ลดลง 4.04 จุด มูลค่าการซื้อขาย 27,662 ล้านบาท วันนี้จับตาเม็ดเงินจาก LTF-RMF จะมีหรือไม่..!? ส่วน Window Dressing ท่าทางลุ้นไม่ขึ้น ประเมินแนวรับ-แนวต้านในกรอบระดับ 1,585-1,600 จุด
* BEM ของ “เจ้าสัวปลิว ตรีวิศวเวทย์” ยกแก้วแชมเปญ “ฉลองสองหลัก” กันเป็นที่เรียบร้อยแล้ว หลังราคาทะลุแนวต้าน 10 บาท ขึ้นไปสูงสุด 10.40 บาท ก่อนมาปิดตลาด 10.20 บาท ด้วยความเอื้อเฟื้อจากบอร์ด กทพ.ยืดอายุสัมปทานอีก 37 ปียุติปัญหาค่าโง่โทลล์เวย์ แถมส่วนแบ่งรายได้ค่าผ่านทาง 40% โอ้ว..จัดหนักจัดเต็มกันเลยทีเดียว..!?
* BTS ของ “เจ้าสัวคีรี กาญจพาสน์” ราคาแอบขึ้นมาแบบเงียบ ๆ ด้วยความหวังว่า กทม.จะลอกการบ้าน กทพ.จัดหนักจัดเต็มต่ออายุสัมปทานให้ BTS อีกซัก 37 ปี เพื่อแลกหนี้แสนล้านบาทบ้าง..อ้าว..เมื่อ BEM ได้แล้ว BTS จะไม่ได้ให้มันรู้ไป..!
* ORI ดูราคาหุ้นตื่นตูมกับเรื่องปันผลมากเกินไปซะแล้ว..จากตัวเลขจ่ายปันผลแค่ 6 สตางค์ แต่ราคาขึ้นไปสูงสุด 45 สตางค์..เว่อร์ ๆ ๆ เป็นที่สุด ทำให้หลายคนติดดอย 7 บาท แบบไม่รู้เนื้อรู้ตัว..เจอจังหวะมีคนลากไปออกของ..จึงน้ำตานองไปตาม ๆ กัน..อารมณ์คล้ายกับวันที่ “พีระพงศ์ จรูญเอก” ซีอีโอใหญ่ ORI ออกมาบอกว่ากำลังพิจารณาเรื่องซื้อหุ้นคืน..ราคาหุ้นก็ตื่นตูมเช่นนี้แหละ..แต่เป็นเพียง “สงครามวันเดียว” เท่านั้น คราวนี้ก็เช่นกัน “วันเดียวจบ..!?” ส่วนใครจบแบบศพไม่สวย หรือใครซวยออกไม่ทัน อันนี้เอาที่สบายใจเลย…
* NOK เห็นทีไรตกใจทุกที ล่าสุดประกาศเพิ่มทุนอีก 909 ล้านหุ้น ขายให้ผู้ถือหุ้นอัตราส่วน 2.5 หุ้นเดิมได้ 2 หุ้นใหม่ ราคา 2.75 บาท..คุ้มไม่คุ้มอยู่ที่ต้นทุนแต่ละคน ต้นทุนได้มาเท่าไหร่..ไฮไลต์อยู่ที่ทั้ง “จุฬางกูรและการบินไทย” จะเพิ่มมากน้อยเพียงใด โดยเฉพาะ THAI คำถามคือ “จะใส่เงินเพิ่มทุนหรือไม่” แต่..มีอีกประเด็น “หทัยรัตน์ จุฬางกูร” ที่สวมบทนางฟ้ามาโปรด..ควักเงินส่วนตัวปล่อยกู้เพิ่มให้อีก 500 ล้านบาท จากเคยให้มาแล้ว 500 ล้านบาท ใจดี๊ใจดี..จนชักสงสัยแล้วว่า “ลูกนก” ตัวนี้ไม่รู้จักอิ่มซะที
* SUPER เริ่มขยับรับสตอรี่ใหม่ เข้าลงทุนโรงไฟฟ้าพลังงานแสงอาทิตย์ประเทศเวียดนาม 2 โครงการ ขนาดกำลังผลิตติดตั้งรวม 100 เมกะวัตต์ มูลค่าลงทุน 3,500 ล้านบาท นับว่าทิ้งทวนท้ายปีได้สวยจริง ๆ แต่ราคาวิ่งได้ไม่ไกล..หลายคนชักเข็ดขี้อ่อนขี้แก่ กับหุ้นตัวนี้ซะแล้ว..กลัวจะโดนขึ้นรถไฟเหาะอีกครั้ง..เฮ้อ..พื้นฐานดีแต่พฤติกรรมหุ้นเกเร..เลยต้องโดนเทกันไป..!!
* ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่านทาง www.facebook.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz….
* พร้อมอัพเดทตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น